CELEX: 32012R0936
Language: sk
Date: 2012-10-04 00:00:00
Title: Nariadenie Komisie (EÚ) č. 936/2012 zo 4. októbra 2012 , ktorým sa menia a dopĺňajú prílohy k nariadeniu Európskeho parlamentu a Rady (ES) č. 1896/2006, ktorým sa zavádza európske konanie o platobnom rozkaze

16.10.2012   
            
            
               SK
            
            
               Úradný vestník Európskej únie
            
            
               L 283/1
            
         NARIADENIE KOMISIE (EÚ) č. 936/2012
   zo 4. októbra 2012,
   ktorým sa menia a dopĺňajú prílohy k nariadeniu Európskeho parlamentu a Rady (ES) č. 1896/2006, ktorým sa zavádza európske konanie o platobnom rozkaze
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1896/2006 Európskeho parlamentu a Rady z 12. decembra 2006, ktorým sa zavádza európske konanie o platobnom rozkaze (1), a najmä na jeho článok 30,
   keďže:
   
               (1)
            
            
               Od nadobudnutia účinnosti nariadenia (ES) č. 1896/2006 sa zistilo, že je potrebné pozmeniť všetky prílohy tohto nariadenia za účelom ich aktualizácie a zlepšenia uplatňovania nariadenia v praxi, ako aj zjednodušenia využívania elektronického postupu v rámci Európskeho justičného atlasu pre občianske veci. Štandardné formuláre v prílohách nariadenia je potrebné zmeniť a doplniť tak, aby sa zaradilo Bulharsko a Rumunsko, aktualizovali meny a zjednodušilo vypĺňanie formulárov žalobcami, odporcami a súdmi.
            
         
               (2)
            
            
               Dánsko sa v súlade s článkom 1 a 2 Protokolu o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, nepodieľa na prijatí tohto nariadenia, a preto ním nie je viazané ani nie je povinné ho uplatňovať.
            
         
               (3)
            
            
               Nariadenie (ES) č. 1896/2006 by sa preto malo zodpovedajúcim spôsobom zmeniť a doplniť.
            
         PRIJALA TOTO NARIADENIE:
   Článok 1
   Prílohy k nariadeniu (ES) č. 1896/2006 sa nahrádzajú prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné v členských štátoch v súlade so zmluvami.
      V Bruseli 4. októbra 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 399, 30.12.2006, s. 1.
   
      PRÍLOHA I
      
         
      
         
      
         
      
         
      
         
      
         
      
         
      
         
      
         
   
   
      PRÍLOHA II
      
         
      
         
   
   
      PRÍLOHA III
      
         
      
         
   
   
      PRÍLOHA IV
      
         
      
         
   
   
      PRÍLOHA V
      
         
      
         
      
         
   
   
      PRÍLOHA VI
      
         
      
         
   
   
      PRÍLOHA VII